แนวโน้ม SET เช้าไซด์เวย์ หลังตอบรับ “จีน” เปิดเมือง – ใกล้หยุดปีใหม่กดวอลุ่มบาง
โบรกคาดตลาดหุ้นไทยวันนี้แกว่งไซด์เวย์ในกรอบแคบ หลังดัชนีปรับขึ้นมามากตอบรับปัจจัยจีนเปิดประเทศไปแล้ว และเข้าใกล้วันหยุดปีใหม่ทำให้วอลุ่มเริ่มเบาบาง พร้อมให้แนวต้าน 1,650-1,655 จุด แนวรับ 1,635-1,640 จุด
โบรกคาดตลาดหุ้นไทยวันนี้แกว่งไซด์เวย์ในกรอบแคบ หลังดัชนีปรับขึ้นมามากตอบรับปัจจัยจีนเปิดประเทศไปแล้ว และเข้าใกล้วันหยุดปีใหม่ทำให้วอลุ่มเริ่มเบาบาง พร้อมให้แนวต้าน 1,650-1,655 จุด แนวรับ 1,635-1,640 จุด
29 ธ.ค. 2565

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า ตลาดหุ้นไทยวันนี้คาดว่าแกว่งตัวไซด์เวย์ในกรอบแคบ หลังจากดัชนีปรับเพิ่มขึ้นมาค่อนข้างมากตอบรับปัจจัยจากจีนจะมีการเปิดประเทศในต้นเดือนม.ค.นี้ ไปมากแล้ว ขณะที่นักลงทุนจะเริ่มชะลอการลงทุนในช่วงใกล้หยุดเทศกาลปีใหม่ ทำให้มูลค่าการซื้อขายจะเริ่มเบาบางลง
นอกจากนี้อาจจะมีแรงกดดันจากการเปลี่ยนซีรีย์ของตลาดสัญญาซื้อขายล่วงหน้า (TFEX) ทำให้อาจจะเป็นแรงกดดันต่อดัชนีได้บ้าง ส่วนตลาดหุ้นอื่นในภูมิภาคเอเชียในช่วงเช่านี้เปิดมาส่วนใหญ่ปรับตัวลดลงตามตลาดหุ้นสหรัฐฯเมื่อคืนนี้
โดยให้แนวต้าน 1,650-1,655 จุด แนวรับ 1,635-1,640 จุด